แบงก์กรีซเตรียมเปิดทำการวันนี้ พร้อมปรับเกณฑ์ถอนเงินเป็นรายสัปดาห์
ธนาคารในกรีซจะเปิดทำการอีกครั้งในวันนี้ หลังจากปิดให้บริการมาเป็นเวลา 3 สัปดาห์ แต่ยังคงมีการควบคุมหลายประการ
20 ก.ค. 2558

ผู้สื่อข่าวรายงานว่า ธนาคารในกรีซจะเปิดทำการอีกครั้งในวันนี้ หลังจากปิดให้บริการมาเป็นเวลา 3 สัปดาห์ แต่ยังคงมีการควบคุมหลายประการ
ตั้งแต่วันนี้เป็นต้นไป การจำกัดการถอนเงินแบบรายวันจะเปลี่ยนมาเป็นรายสัปดาห์ โดยประชาชนจะสามารถถอนเงินได้ไม่เกิน 420 ยูโรต่อสัปดาห์ ซึ่งจะทำให้ชาวกรีซไม่ต้องมารอคิวเพื่อกดเงินสดจากตู้เอทีเอ็มทุกวัน
ทั้งนี้ ก่อนหน้านี้ ประชาชนจะสามารถถอนเงินสดได้ไม่เกิน 60 ยูโรต่อวัน ซึ่งเป็นมาตรการที่ทางการกรีซนำมาใช้เพื่อป้องกันการแห่ถอนเงิน